Segist George óttast að sagan geti endurtekið sig og vísar hann þar í skrásetningu Japana í seinni heimstyrjöldinni og fangabúðir sem hann , meðal annarra ættaðra frá Japan , var færður í sem barn . Þegar hann var fimm ára gamall var fjölskyldan neydd til að búa í fangabúðum sérútbúnum fyrir Japani í seinni heimstyrjöldinni , fyrst í Kaliforníu og síðar í Arkansas . Hann segir að tveir hermenn , vopnaðir að fullu , hafi bankað upp á hjá þeim og skipað þeim að fylgja sér . Úr öskunni í eldinn George segist ennþá muna eftir gaddavírnum sem umkringdi búðirnar og turninum þar sem vélbyssum var beint að þeim . George segir að á þessum tíma hafi þau verið allslaus enda hafi allt verið tekið af þeim og að fjandskapurinn hafi verið mikill . Reynslan í fangabúðunum sem barn átti eftir að fylgja honum allar götur síðan . Því þrátt fyrir að vera þekktur fyrir mikla kímnigáfu , jákvæðni og brosmildi þá hefur hann lýst þessari erfiðu reynslu að vera útlokaður á þennan máta fyrir þjóðerni og uppruna . En það var líf eftir Star Trek og hefur George ekki setið auðum höndum þrátt fyrir að vera frægastur fyrir hlutverk sitt sem Sulu . Hann hefur verið virkur í stjórnmálaumræðu og verið aðgerðasinni í gegnum tíðina . Hann hætti ekki alveg að leika og hefur verið gestaleikari í þáttum á borð við Scrubs og Heroes . Hann setti upp Facebook-síðuna árið 2011 og var fljótur að safna fylgjendum . Hann segir í viðtali við Forbes að viðhald þessarar síðu sé mjög tímafrek og fær hann stundum manninn sinn til að hjálpa sér til að fara yfir bréf frá aðdáendum og athugasemdir . Við á Kjarnanum göngum bjartsýn og einbeitt inn í nýtt ár og þökkum lesendum fyrir það traust sem þeir sýna með því að styrkja Kjarnann . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .